Sparisjóður Mýrasýslu brátt með öll bankaviðskipti á Siglufirði Glitnir og Sparisjóður Siglufjarðar , sem er að fullu í eigu Sparisjóðs Mýrasýslu , hafa náð samkomulagi um að Sparisjóður Siglufjarðar kaupi og taki yfir rekstur útibús Glitnis á Siglufirði . " Markmið kaupanna er að tryggja viðskiptavinum á Siglufirði áframhaldandi þjónustu í heimabæ en ljóst er að ekki er rekstrarlegur grundvöllur fyrir tvær fjármálastofnanir í bænum . Sparisjóður Siglufjarðar yfirtekur samninga við starfsmenn útibúsins fyrir utan tvo starfsmenn sem láta af störfum fyrir aldurs sakir , " segir m.a. í tilkynningu frá Sparisjóðnum . Stefnt að því að Sparisjóðurinn taki við rekstri útibúsins þann 26. júní n.k . Viðskiptavinum útibús Glitnis á Siglufirði verður sent bréf þar sem greint verður nánar frá flutningi viðskipta þeirra til Sparisjóðsins .